rejauldu/bengali-wikipedia huggingface dataset:
চান্ডলার রিগস (জন্ম জুন ২৭, ১৯৯৯) হলেন একজন মার্কিন অভিনেতা, তিনি মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক দ্য ওয়াকিং ড্যাড-এ তার চরিত্র কার্ল গ্রিমস হিসেবে অভিনয় করার জন্য বিশেষ ভাবে পরিচিত।  প্রাথমিক জীবন রিগসের জন্ম, মার্কিন যুক্তরাষ্ট্রের জর্জিয়া রাজ্যের আটলান্টা শহরে, তিনি জিনা এনন (বিবাহ পূর্ব নাম কার্লটন) এবং উইলিয়াম রিগস দম্পতির সন্তান।"Chandler Riggs: Biography", TV Guide. Retrieved June 10, 2013. তার গ্রেসন নামে একজন ছোট ভাই রয়েছেন।  অভিনয় জীবন রিগস, তার নাট্যমঞ্চে অভিনয়ের অভিষেকে তিনি আটলান্টা শহরে অবস্থিত "ফক্স থিয়েটার" এর প্রযোজনায় গীতিনাট্য "দ্য উইজার্ড অব অজ" একটি "মাঞ্চকিনের ভূমিকায় অভিনয় করেন, এবং ২০০৯ সালে মাত্র নয় বছর বয়সে তিনি একই সাথে তার প্রথম দুটি মূল চলচ্চিত্রে অভিনয় করেন, যেখানে তিনি "গেট লো" চলচ্চিত্রটিতে টম ভূমিকায় এবং "দ্য রং'ড ম্যান" নামক ছোট পর্দার চলচ্চিত্রে একটি সামান্ন ভূমিকায় অভিনয় করেন।  দ্য ওয়াকিং ড্যাড মাত্র ১০ বছর বয়সে, রিগস মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক দ্য ওয়াকিং ড্যাড-এ এখন পযন্ত তার সবচেয়ে বড় ভূমিকায় "কার্ল গ্রিমস" হিসেবে অভিনয় শুরু করেন।   রিগস, পূর্বে তার অভিনীত চলচ্চিত্র "দ্য রংড ম্যান"-এ এই ধারাবাহিকটির কার্যনির্বাহী প্রযোজক গালে এনি হুর্ড-এর সাথে কাজ করেছিলেন।  ২০১২ সালে, রিগস ধারাবাহিকটিতে তার ভূমিকায় অভিনয়ের জন্য, সেরা তরুন মুখ্য অভিনেতা বিভাগে ইয়ং আর্টিস্ট অ্যাওয়ার্ড-এর জন্য মনোনীত হন, তবে ২০১৪ সালে একই পুরস্কারটি তিনি জিতে নেন তার সাথে সাটার্ন অ্যাওয়ার্ড'ও জয় করেন।  চলচ্চিত্র সমূহ চলচ্চিত্র  সাল শিরোনাম ভূমিকা মন্তব্য ২০০৬ জিসাস এইচ. জম্বি ইগন/জম্বি  ২০০৯ গেট লো টম  ২০১০ দ্য রংড ম্যান  রায়্যান গ্রেগরী (৭ বছর বয়সী) ২০১১ টারমিনাস ড্যানিয়েল সংক্ষাপ্ত চলচ্চিত্র ২০১৪ মারসি জর্জ ব্রুকনার ২০১৭ কিপ ওয়াচিং জন মিচেল  ছোট পর্দা  সাল শিরোনাম ভূমিকা মন্তব্য ২০১০-২০১৮ দ্য ওয়াকিং ড্যাড  কার্ল গ্রিমস ৭৬ টি পর্ব ২০১৫–২০১৮ টকিং ড্যাড  নিজ চরিত্রে ৪ টি পর্ব ২০১৭ রোবট চিকেন কার্ল গ্রিমস (কন্ঠ) পর্ব: "দ্য রোবট চিকেন ওয়াকিং ড্যাড স্পেশাল: লুক হুজ ওয়াকিং"  পুরস্কার এবং মনোনয়ন সমূহ সাল  পুরস্কার  বিভাগ  কাজ  ফলাফল  ২০১২ইয়ং স্টাডিজ অ্যাওয়ার্ডছোট পর্দার ধারাবাহিকে সেরা অভিনয় - মুখ্য ভূমিকায় অভিনয়কারী তরুন অভিনেতাদ্য ওয়াকিং ড্যাডস্যাটেলাইট অ্যাওয়ার্ডসেরা অভিনয় শিল্পী - ছোট পর্দার ধারাবাহিক২০১৩সাটার্ন অ্যাওয়ার্ডছোট পর্দার ধারাবাহিকে একজন তরুন অভিনেতা দ্বারা সেরা অভিনয়ইয়ং আর্টিস্ট অ্যাওয়ার্ডছোট পর্দার ধারাবাহিকে সেরা অভিনয় - মুখ্য ভূমিকায় অভিনয়কারী তরুন অভিনেতা২০১৪ইয়ং আর্টিস্ট অ্যাওয়ার্ডছোট পর্দার ধারাবাহিকে সেরা অভিনয় - মুখ্য ভূমিকায় অভিনয়কারী তরুন অভিনেতা২০১৫সাটার্ন অ্যাওয়ার্ডছোট পর্দার ধারাবাহিকে একজন তরুন অভিনেতা দ্বারা সেরা অভিনয়২০১৬সাটার্ন অ্যাওয়ার্ডছোট পর্দার ধারাবাহিকে একজন তরুন অভিনেতা দ্বারা সেরা অভিনয়২০১৭সাটার্ন অ্যাওয়ার্ডছোট পর্দার ধারাবাহিকে একজন তরুন অভিনেতা দ্বারা সেরা অভিনয়  তথ্যসূত্র  বহিঃসংযোগ  বিষয়শ্রেণী:১৯৯৯-এ জন্ম বিষয়শ্রেণী:মার্কিন শিশু অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:আটলান্টা থেকে অভিনেতা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:টুইচ স্ট্রিমার
জগদ্গুরু, আক্ষরিক অর্থে "মহাবিশ্বের গুরু", সনাতন ধর্মে ব্যবহৃত উপাধি। ঐতিহ্যগতভাবে, এটি বেদান্ত দর্শনের আচার্যদের জন্য দেওয়া হয়েছে বা ব্যবহার করা হয়েছে যারা প্রস্থানত্রয়ী - ব্রহ্মসূত্র, ভগবদ্গীতা এবং প্রধান উপনিষদের সংস্কৃত ভাষ্য রচনা করেছেন। ঐতিহাসিকভাবে, জগদ্গুরুগণ একটি বংশ (পরম্পরা) প্রতিষ্ঠা করেছেন, ধর্ম প্রচারের জন্য প্রতিষ্ঠান প্রতিষ্ঠা করেছেন, যারা সংস্কৃত অধ্যয়নের কেন্দ্র বারাণসীতে অবস্থিত।  উৎস ও ইতিহাস জগদ্গুরু সংস্কৃত উৎপত্তির যেখানে জগৎ অর্থ 'সমগ্র জগৎ' এবং গুরু মানে 'আধ্যাত্মিক গুরু'। ক্লাসিক ও শাস্ত্রে, শব্দটি বেশ কয়েকটি দেবের জন্য ব্যবহৃত হয়েছে। মহাভারতে, অর্জুন ভগবান কৃষ্ণকে 'সমগ্র বিশ্বের পরম গুরু' বলে সম্বোধন করেছেন। আদি শঙ্করাচার্য তাঁর শ্রীকৃষ্ণ-অস্তকমে ভগবান কৃষ্ণের জন্য জগদ্গুরু উপাধি ব্যবহার করেছেন। সংস্কৃত কবি কালিদাস তাঁর কুমারসম্ভবম্‌ শিরোনামের মহাকাব্যে দেবতা শিবের জন্য উপাধিটি ব্যবহার করেছেন।, Canto 6, Verse 15 and also Canto 8, verse 24. রামচরিতমানসে, কবি-সন্ত তুলসীদাস  ভগবান রামের জন্য উপাধিটি ব্যবহার করেছেন।, , verse 3.9. ভক্তিসিদ্ধান্ত সরস্বতী প্রভুপাদ তাঁর গুরু পরম্পরা গানে চৈতন্য মহাপ্রভুর জন্য উপাধিটি ব্যবহার করেছেন। অভয়চরণারবিন্দ ভক্তিবেদান্ত স্বামী প্রভুপাদ তাঁর রচনা মার্কিন ভাগবত-ধর্ম-এ ভগবান কৃষ্ণের জন্য উপাধিটি ব্যবহার করেছেন। ঐতিহ্যবাহী জগদ্গুরু হিন্দুধর্মে, তিন মহান আচার্য — আদি শঙ্কর, মধ্বাচার্য ও রামানুজ একত্রে "আচার্যত্রয়" বা "ত্রিচার্য" নামে পরিচিত। এই তিন আচার্যকে আধ্যাত্মিক ভারতের বৈদান্তিক ঐতিহ্যের স্তম্ভ বলে মনে করা হয়। পদবী হিসেবে জগদ্গুরু ঐতিহ্যগতভাবে জগদ্গুরু উপাধিটি আদি শঙ্করাচার্য, রামানুজাচার্য, মধ্বাচার্য, নিম্বারকাচার্য ও বল্লভাচার্যের মতো ঐতিহ্যবাহী জগদ্গুরুদের দ্বারা প্রতিষ্ঠিত মঠের সকল পীতাধিপাঠীদের দ্বারা ব্যবহৃত হয়।  বিশেষ গুরুর জ্ঞান ও মূল্যের জন্য বারাণসীর কাশী বিদ্বত পরিষদ দ্বারা জগদ্গুরুকে উপাধি হিসেবেও সম্মানিত করা হয়। রামানন্দী সম্প্রদায়ের প্রতিষ্ঠাতা রামানন্দের বংশে "জগদ্গুরু রামানন্দাচার্য" উপাধিটি ব্যবহৃত হয়। আরও দেখুন  বিশ্বগুরু  তথ্যসূত্র  উৎস    বহিঃসংযোগ  Jagadguru Rambhadracharya Handicapped University  Jagadguru Sri Shivarathreeshwara Academy of Higher Education and Research  Spiritual master of the whole world  Jagatguru Das Brahmacari  বিষয়শ্রেণী:হিন্দুধর্মের উপাধি ও পেশা বিষয়শ্রেণী:হিন্দু দার্শনিক ধারণা বিষয়শ্রেণী:সংস্কৃত শব্দ ও বাক্যাংশ
কুন্তলীন পুরস্কার বাংলায়  বস্তুপণ্যের প্রচারে প্রথম সাহিত্য-পুরস্কার। প্রবর্তন করেন বিস্মৃত বাঙালি উদ্যোগপতি হেমেন্দ্রমোহন বসু (১৮৬৬ - ১৯১৬)। তিনি  ছিলেন তখনকার বাংলায় প্রচলিত 'কুন্তলীন কেশতৈল' ও সুগন্ধি দ্রব্য 'দেলখোস'-এর ব্যবসায়ী। শিল্পে বাঙালির কর্মক্ষেত্র প্রস্তুতে ও অন্যান্য স্বকীয় ধারায় অসামান্য দক্ষতার পরিচয় দিয়েছেন। মূলতঃ উল্লিখিত খাদ্যসামগ্রীর প্রচারের উদ্দেশ্যে হলেও বাঙালির সাহিত্যসৃষ্টিকে উৎসাহ দেওয়ার জন্যই ১৩০৩ বঙ্গাব্দে (ইংরাজী ১৮৯৬ খ্রিস্টাব্দে) প্রবর্তন করে অনেক সাহিত্যিককে নিজেদের প্রতিভা বিকাশের প্রথম সুযোগ দেন তিনি। সহায়তায় ছিলেন রবীন্দ্রনাথ ঠাকুরও।  বর্ণনা বিভূতিভূষণ বন্দ্যোপাধ্যায় হেমেন্দ্রমোহন বসুর এই উদ্যোগ সম্পর্কে বলেছিলেন,  বিজ্ঞাপন মূল উদ্দেশ্য হলেও পুরস্কার প্রতিযোগিতায় শর্ত থাকত -  কুন্তলীন পুরস্কার পুস্তিকার জন্য রবীন্দ্রনাথ ‘কর্মফল’ গল্পটি লিখে সাম্মানিক পেয়েছিলেন ৩০০ টাকা। কুন্তলীন পুরস্কারের জন্য ১০০ টাকা বরাদ্দ ছিল। প্রথম স্থানাধিকারী পেতেন ১০০ টাকা। তবে স্থানাধিকারী বেশি হলে,- এ ভাবে ২৫, ২০, ১৫, ১০ এবং পঞ্চম থেকে দশম স্থানাধিকারীকে ৫ টাকা দেওয়া হত। প্রথম বর্ষের ১৩০৩ বঙ্গাব্দের প্রথম ‘কুন্তলীন পুরস্কার’ পেল ‘নিরুদ্দেশের কাহিনি’ নামের গল্প। প্রথমে লেখকের নাম প্রকাশ করা হয়নি। পরে অবশ্য জানা যায়, সেই গল্প লিখেছিলেন বিশ্বখ্যাত বিজ্ঞানী আচার্য জগদীশচন্দ্র বসু। গল্প লিখে ‘কুন্তলীন পুরস্কার’ পাওয়া তখন খুব সম্মানের ব্যাপার ছিল। কেননা বিভিন্ন পত্র পত্রিকার সম্পাদক ও প্রকাশনা সংস্থা পুরস্কার প্রাপকদের সমীহ করতেন। ১৯০৩ সালে  শরৎচন্দ্র চট্টোপাধ্যায়ের প্রথম প্রকাশিত গল্প ‘মন্দির’ এই পুরস্কার লাভ করেছিল।  বর্তমান কালের 'রবীন্দ্র পুরস্কার',‘সাহিত্য অকাডেমি পুরস্কার’ এবং অন্যান্য সাহিত্য পুরস্কার তৎকালীন ‘কুন্তলীন পুরস্কার’ থেকেই অনুপ্রাণিত।বারিদবরণ ঘোষ সম্পাদিত কুন্তলীন গল্প-শতক, আনন্দ পাবলিশার্স কলকাতা প্রকাশিত । সর্বশেষ কুন্তলীন পুরস্কার ১৩৩৭ বঙ্গাব্দ (ইংরাজী ১৯৩০ খ্রিস্টাব্দ) ঐতিহ্য বজায় রাখতে প্রকাশ করা হয়েছিল ।  পুরস্কার প্রাপক  অন্যান্য উল্লেখযোগ্য পুরস্কার প্রাপকেরা হলেন -   ১) মানকুমারী বসু (১৩০৩ব.- 'রাজলক্ষ্মী')  ২) যোগীন্দ্রনাথ সরকার (১৩০৩ব.- 'মনে পড়ে' কবিতা)  ৩) প্রভাতকুমার মুখোপাধ্যায় (রাধামণি দেবী ছদ্মনামে) (১৩০৪ব. - 'পূজার চিঠি')   ৪) মানকুমারী বসু ( ১৩০৫ব. - 'অদৃষ্টচক্র')  ৫) মানকুমারী বসু (১৩০৬ব. - 'শোভা')  ৬) অনুরূপা দেবী ( তিনি ‘রাণী দেবী’ ছদ্মনামে গল্প লিখে কুন্তলীন পুরস্কার জিতে নেন)  ৭) হরকুমারী সেন (১৩০৫ব. - 'জামাইবেটার উপাখ্যান')   ৮) বারীন্দ্রকুমার ঘোষ (১৩০৮ব.'পরিণয় রহস্য', ১৩০৯ ব.'উদোরপিণ্ডি বুদোর ঘাড়ে')  ৯) সৌরীন্দ্রমোহন মুখোপাধ্যায়(১৩০৯ব,১৩১০,১৩১১ব) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৮৩৬,   ১০) সরলাবালা সরকার (১৩০৯ বঙ্গাব্দে 'স্মৃতিচিহ্ন'গল্পের জন্য) ১১)শরৎচন্দ্র চট্টোপাধ্যায় ( 'মন্দির' গল্পের জন্য) Azmain Abrar  ১২)সরোজকুমারী দেবী ('অন্ধের দিব্যদৃষ্টি' গল্পের জন্য) ১৩)অম্বুজাসুন্দরী দাশগুপ্তা (১৩০৩ বঙ্গাব্দে 'বুদ্ধিমান রাজার স্বর্গযাত্রা' গল্পের জন্য)  তথ্যসূত্র  বিষয়শ্রেণী:বাংলা সাহিত্য পুরস্কার
জিতেন্দর সিং শান্টি (জন্ম ১ আগস্ট ১৯৬২), একজন ভারতীয় রাজনীতিবিদ এবং সমাজকর্মী। শান্টি ২০১৩ সালে ভারতীয় জনতা পার্টির হয়ে দিল্লির শাহদরা থেকে বিধানসভার সদস্য নির্বাচিত হন। তিনি শহীদ ভগত সিং সেবাদল একটি এনজিওর প্রতিষ্ঠাতা, যেটি হিন্দু ও শিখ ধর্মের নির্দেশ অনুসারে দাবিহীন মৃতদেহ দাহ সংস্কার করতে সাহায্য করে। এই কার্যক্রম শুরু হয়েছিল ১৯৯৬ সালে একটি শ্মশানে কোন একটি ঘটনার ঘটার পর।   জীবনী  জিতেন্দর সিং শান্টি ১৯৯৬ সালে শহীদ ভগৎ সিং সেবা ছাত্রদল প্রতিষ্ঠা করেন তিনি দিল্লির ঝিলমিল ওয়ার্ড থেকে একজন নির্দলীয়  কাউন্সিলর হিসেবে রাজনীতিতে তার কর্মজীবন শুরু করেন। যাইহোক, তিনি ২০০৮ সালে বিজেপিতে যোগ দেন এবং পূর্ব পৌর কর্পোরেশনের ঝিলমিল ওয়ার্ড থেকে কাউন্সিলর নির্বাচনে প্রতিদ্বন্দ্বিতা করেন এবং নির্বাচনে জয়ী হন। তিনি ২০১৩ সালে প্রথমবার দিল্লি বিধানসভা নির্বাচনে প্রতিদ্বন্দ্বিতা করেন, এবং শাহদারা নির্বাচনী এলাকা থেকে ৪৫,৩৬৪ ভোট পেয়ে জয়ী হন।  ২০১৪ সালের সেপ্টেম্বরে, একজন অজ্ঞাত বন্দুকধারী তাকে লক্ষ্য করে গুলি করেছিল কিন্তু লক্ষ্যভ্রষ্ট হয়। এর আগেও ২০০৭ ও ২০১৩ সালে শান্টির উপর  দুবার হামলা হয়েছিল বলে জানা গেছে। ঘটনাটি ঘটেছে দিল্লির বিবেক বিহারের নিজ বাসভবনে। ২০১৮ সালের ডিসেম্বরে, শান্টি তার বক্তব্যের জন্য অভিনেতা নাসিরুদ্দিন শাহের বিরুদ্ধে একটি এফআইআর দায়ের করেছিলেন যে তিনি ভারতে তার সন্তানদের নিরাপত্তা নিয়ে চিন্তিত ছিলেন। ২০২১ সালে, জিতেন্দ্র সিং শান্টি কোভিড সংকটের সময় তার পরিষেবার জন্য ভারতের মর্যাদাপূর্ণ পুরস্কার পদ্মশ্রী পেয়েছিলেন। জিতেন্দর সিং শান্টি তার পদ্মশ্রী পুরস্কার ফ্রন্টলাইন কর্মীদের উৎসর্গ করেছেন।   পুরস্কার এবং সাফল্য    'বিশ্বের প্রথম শিখ যিনি ১০০ বার রক্ত দান করেন' এবং 'ডোনার সিং' উপাধি দ্বারা দিল্লি স্টেট ব্লাড ট্রান্সফিউশন কাউন্সিল কর্তৃক ভূষিত  ISBTI- ৩০ বার রক্তদানের জন্য চ্যাপ্টার  পুরস্কার  ওয়ার্ল্ড বুক অফ রেকর্ডসে ১০০ বার রক্তদাতার বিশ্ব রেকর্ড  ন্যাশনাল ব্লাড ট্রান্সফিউশন কাউন্সিল (ভারত সরকার) এবং দিল্লি স্টেট ব্লাড ট্রান্সফিউশন কাউন্সিল (দিল্লির এনসিটি সরকার) দ্বারা সেঞ্চুরিয়ান অ্যাওয়ার্ড  কোভিডের সময় সামাজিক অবদানের জন্য পদ্মশ্রী পুরস্কার।   আরো দেখুন    ২০১৩ দিল্লি বিধানসভা নির্বাচন  শাহদারা (দিল্লি বিধানসভা কেন্দ্র)   তথ্যসূত্র      বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:দিল্লি বিধানসভার সদস্য বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:দিল্লি বিধানসভার সদস্য ২০১৩-২০১৫
রহিমা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় দেগঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:২১শ শতাব্দীর ভারতীয় নারী রাজনীতিবিদ
thumbnail|  শরানা জেলা (, ) আফগানিস্তানের পাক্তিকা প্রদেশের রাজধানী শহরে অবস্থিত একটি অন্যতম জেলা।Paktika Personalities: An Examination of the Tribes and the Significant People of a Traditional Pashtun Province – Timothy S. Timmons and Rashid Hassanpoor (2007) এছাড়াও এটি শরানা শহরের প্রাণকেন্দ্রে অবস্থিত হওয়ার কারণে যাবতীয় উন্নয়নমূলক কাজ এখান থেকেই সংগঠিত হয়ে থাকে। পাক্তিকা প্রদেশ এবং শরানা সরকারের যৌথ পরিচালনায় জেলাটিতে পুলিশ সদর দপ্তর গঠিত হয়েছে।  তথ্যসূত্র  বিষয়শ্রেণী:পাক্তিকা প্রদেশের জেলা
শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত।"কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২ নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে।   ইতিহাস  লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়।  মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান।পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪১৪ ব., পৃ. ৬১-৬২ এখন মেদিনীপুর অঞ্চলের ছয় জন পুরোহিত এই মন্দিরে পূজা করেন।   মন্দির  মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়।   বিগ্রহ  মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   আরও দেখুন   নিমতলা মহাশ্মশান   তথ্যসূত্র    বহিঃসংযোগ   বিষয়শ্রেণী:বাংলার মন্দির স্থাপত্য বিষয়শ্রেণী:কলকাতার কালীমন্দির
__NOTOC__  ৪০৪ গ্রেগরীয় বর্ষপঞ্জীর একটি অধিবর্ষ।   	  ঘটনাবলি   মৃত্যু  ১ জানুয়ারি - তেলেমাচুস, ক্রিস্টান যাজক ও শহীদ।  ফেব্রুয়ারি - প্রথম ফ্লাভিয়ান, আন্তিওচের পাত্রিয়ার্ক।  ১৯ জুন - হুয়ান সুয়ান, চিন রাজবংশের সেনাপতি ও সম্রাট। (জ. ৩৬৯)  ৬ অক্টোবর - এইলিয়া ইউদোক্সিয়া, রোমান সম্রাজ্ঞী ও আর্কাদিউসের স্ত্রী।  ক্লাউদিয়ান - রোমান কবি (সম্ভাব্য তারিখ)  হে ফানি, চিন রাজবংশের সম্রাজ্ঞী (জ. ৩৩৯)  পলা, ডেজার্ট মাদার ও সন্ত (জ. ৩৪৭)  বিষয়শ্রেণী:৪০৪
বার্ব রোজেনস্টক (জন্ম ১ এপ্রিল ১৯৫৯) একজন আমেরিকান লেখক এবং শিশু সাহিত্যের বইয়ের চিত্রকর। ২০১৫ সালে, তার বই দ্যা নয়েজি পেইন্ট বক্স (মেরি গ্র্যান্ডপ্রে দ্বারা চিত্রিত) ক্যালডেকট অনার পুরস্কার পেয়েছে।   প্রাথমিক জীবন  রোজেনস্টক ১ এপ্রিল ১৯৫৯ সালে শিকাগো, ইলিনয়ে জন্মগ্রহণ করেন। তিনি শিকাগোর লয়োলা বিশ্ববিদ্যালয় থেকে মনোবিজ্ঞানে স্নাতক ডিগ্রি লাভ করেন। ২০০১ সালে, রোজেনস্টক ন্যাশনাল লুইস ইউনিভার্সিটি থেকে প্রাথমিক শিক্ষায় এম.এ.টি ডিগ্রি পেয়েছিলেন। ২০১৮ সালে, তিনি কংগ্রেস লাইব্রেরিতে একজন লেখক হিসেবে অন্তর্ভুক্ত ছিলেন।   সাহিত্য কর্মজীবন  একজন শিক্ষক এবং মা হিসাবে, তিনি তার ছাত্রদের এবং তার দুই ছেলের পড়াতে উপভোগ করতেন, যা তাকে ছবির বইয়ের প্রতি আগ্রহী করে তুলেছিল। তিনি বলেন যে "আমার দুই ছেলে আমার আসল অনুপ্রেরণা"। এর ফলে তিনি এস.সি.বি.ডব্লিউ.আই- তে যোগ দেন। পরে তিনি বই লেখা শুরু করেন।   নির্বাচিত কাজ    ফিয়ারলেস: দ্য স্টোরি অফ রেসিং লিজেন্ড লুইস স্মিথ, ডাটন চিলড্রেনস বুকস (পেঙ্গুইন র্যান্ডম হাউস) ২০১০  দ্য লিটলস্ট মাউন্টেন, আলফ্রেড এ. নপফ (পেঙ্গুইন র্যান্ডম হাউস) ২০১১  টমাস জেফারসন একটি লাইব্রেরি তৈরি করেন, বয়েডস মিলস এবং কেন ২০১৩  দ্য স্ট্রিক: কিভাবে জো ডিমাগিও আমেরিকার হিরো হয়ে উঠলেন, বয়েডস মিলস এবং কেন ২০১৪  বেন ফ্র্যাঙ্কলিন'স বিগ স্প্ল্যাশ: দ্য মোস্টলি ট্রু স্টোরি অফ হিজ ফার্স্ট ইনভেনশন, ক্যালকিন্স ক্রিক (হাইলাইটস) ২০১৫  ভিনসেন্ট ঘুমাতে পারে না: ভ্যান গগ রাতের আকাশ পেইন্টস, আলফ্রেড এ নপফ (পেঙ্গুইন র্যান্ডম হাউস) ২০১৭  ব্লু গ্রাস বয়: দ্য স্টোরি অফ বিল মনরো, ব্লুগ্রাস মিউজিকের জনক, ক্যালকিন্স ক্রিক (হাইলাইটস) ২০১৮  থ্রো দ্যা উইন্ডো: মার্ক চাগালের জীবন ও শিল্পের দৃশ্য, আলফ্রেড এ. নপফ (পেঙ্গুইন র্যান্ডম হাউস) ২০১৮  যোগী: বেসবল কিংবদন্তি যোগী বেরার জীবন, প্রেম এবং ভাষা, ক্যালকিন্স ক্রিক (হাইলাইটস) ২০১৯   ব্যক্তিগত জীবন  রোজেনস্টক তার পরিবারের সাথে শিকাগো, ইলিনয়েতে থাকেন।   তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:মার্কিন লেখিকা বিষয়শ্রেণী:মার্কিন শিশুসাহিত্যিক বিষয়শ্রেণী:মার্কিন নারী শিশুসাহিত্যিক
জাতীয় সড়ক ৩১৪ (এনএইচ ৩১৪) পশ্চিমবঙ্গ রাজ্যের বাঁকুড়া থেকে শুরু হয়ে পুরুলিয়া শহরে গিয়ে শেষ হয়। মহাসড়কটি ৮৩.৫৬ কিলোমিটার (৫১.৯২ মাইল) দীর্ঘ এবং এটি কেবল পশ্চিমবঙ্গ রাজ্যের মধ্যেই অবস্থিত। মহাসড়কটি আগে এনএইচ ৬০এ নামে পরিচিত ছিল।   সড়কের বিবরণ   বাঁকুড়া জেল   বাঁকুড়া শহরে দাঁরকেশ্বর নদের দক্ষিণ পাশে ধলডাঙ্গা এলাকাতে জাতীয় সড়ক ১৪ থেকে জাতীয় সড়ক ৩১৪ বা এনএইচ ৩১৪ শুরু হয়। এর পরে মহাসড়কটি পশ্চিম দিকে অগ্রসর হয়। মোট  পথ অতিক্রম করে মহাসড়কটি বাঁকুড়া-পুরুলিয়া জেলা সীমান্তে উপস্থিত হয়।   পুরুলিয়া জেলা বাঁকুড়া-পুরুলিয়া জেলা সীমান্তে ছিরুদিহ এলাকাতে জাতীয় সড়ক ৩১৪ পুরুলিয়া জেলাতে প্রবেশ করে। এর পরে মহাসড়কটি উত্তর-পশ্চিম দিকে অগ্রসর হয়ে বিশপুরিয়াতে উপস্থিত হয় এবং বিশপুরিয়া থেকে সড়কটি পশ্চিম দিকে অগ্রসর হয়ে হুড়ায় পৌঁছায়। বাঁকুড়া-পুরুলিয়া জেলা সীমান্ত থেকে হুড়া পর্যন্ত মহাসড়কটি মোট  পথ অতিক্রম করে। হুড়া থেকে  পথ অতিক্রম করে মহাসড়কটি লাধুর্কায় উপস্থিত হয়। এর পরে সড়কটি লাধুর্কা অতিক্রম করে পত্রলেখা নদীর পূর্ব তীরে  উপস্থিত হয়। পত্রলেখা সেতু দ্বারা নদীটি অতিক্রম করে সড়কটি আরও পশ্চিমে অগ্রসর হয়ে জয়নগরে পৌঁছায়। জয়নগর থেকে সড়কটি দক্ষিণ-পশ্চিমে অগ্রসর হয় এবং পুরুলিয়া শহরে উপস্থিত হয়। সড়কটি পুরুলিয়া শহরে পুরুলিয়া জংশন রেলওয়ে স্টেশনের উত্তর পাশ দিয়ে আসানসোল-টাটানগর রেলপথ অতিক্রম করে। এর পরে সড়কটি পুরুলিয়া শহরের মধ্যে ঘোষাল মোড়ে রাজ্য সড়ক ৫ এর সঙ্গে সংযোগ তৈরি করে এবং রাজ্য সড়ক ৫ কে অতিক্রম করে জাতীয় সড়ক ১৮ এর সঙ্গে মিলিত হয়। পুরুলিয়া জেলায় মোট  পথ অতিক্রম করে মহাসড়কটি।  তথ্যসূত্র  বহিঃসংযোগ   ভারতের এনএইচ নেটওয়ার্ক মানচিত্র  বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:ভারতের জাতীয় সড়ক
ত্রিপুরা উপজাতি যুব সমিতি ("ত্রিপুরা উপজাতীয় যুব সমিতি") ১৯৭৭-২০০১ সাল পর্যন্ত ভারতের ত্রিপুরা রাজ্যের একটি রাজনৈতিক দল ছিল। ১৯৮৮-৯৩ সময়কালে, ভারতীয় জাতীয় কংগ্রেস ত্রিপুরা বিধানসভায় টিইউজেএস-এর সাথে একটি জোট সরকার গঠন করে।  ২০০১ সালে, টিইউজেএস বিলুপ্ত হয়ে যায় এবং বিভক্ত হয়ে টুইপ্রার আদিবাসী জাতীয়তাবাদী দল এবং ত্রিপুরার আদিবাসীদের ফ্রন্ট গঠন করে।   নির্বাচনী ইতিহাস    ১৯৮৮ সালের ত্রিপুরা বিধানসভা নির্বাচনে কংগ্রেস -টিইউজেএস জোট একসঙ্গে ৬০টির মধ্যে ৩২টি আসন জিতেছিল।   উল্লেখযোগ্য নেতৃবৃন্দ    শ্যামা চরণ ত্রিপুরা  হরিনাথ দেববর্মা  নগেন্দ্র জামাতিয়া  দ্রাও কুমার রিয়াং  বুধা দেববর্মা  গৌরী সংকর রেয়াং  রতি মোহন জামাতিয়া  রবীন্দ্র দেববর্মা  দিবা চন্দ্র হ্রাংখাওল   তথ্যসূত্র   বিষয়শ্রেণী:ত্রিপুরার বিলুপ্ত রাজনৈতিক দল বিষয়শ্রেণী:১৯৬৭-এ প্রতিষ্ঠিত রাজনৈতিক দল বিষয়শ্রেণী:২০০১-এ বিলুপ্ত রাজনৈতিক দল বিষয়শ্রেণী:১৯৬৭-এ ত্রিপুরায় প্রতিষ্ঠিত
মহিউদ্দিন আহমেদ (জন্ম: ১০ মে ১৯৪১) বাংলাদেশের মুন্সীগঞ্জ জেলার রাজনীতিবিদ। তিনি তৎকালীন মুন্সীগঞ্জ-৪ আসনের সংশোধ সদস্য ছিলেন।   প্রাথমিক জীবন  মহিউদ্দিন ১০ মে ১৯৪১ সালে মুন্সীগঞ্জের বাংলাবাজার ইউনিয়নের কাইজ্জার চর গ্রামে জন্মগ্রহণ করেন। তার পিতা ওসমান গনি ও মাতা মলুদা বেগম। তিনি ১৯৬১ সালে মুন্সীগঞ্জ বহুমুখী উচ্চবিদ্যালয় থেকে এসএসসি পাশ করে সরকারী হরগঙ্গা কলেজ থেকে এইচএসসি ও স্নাতক পাশ করেন। পরবর্তীতে তিনি ঢাকা বিশ্ববিদ্যালয়ে লেখাপড়া করেন।   রাজনৈতিক জীবন  মহিউদ্দিন তিনবার কেন্দ্রীয় ছাত্রলীগের ক্রীড়া সম্পাদক ছিলেন। তিনি মুন্সীগঞ্জ জেলা আওয়ামী লীগ সভাপতি ও মুন্সীগঞ্জ জেলা পরিষদ চেয়ারম্যান। শেখ মুজিবুর রহমানের চীফ সিকিউরিটি অফিসার ছিলেন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও মুক্তিযুদ্ধসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।   ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন মুন্সীগঞ্জ-৪ আসন থেকে সংসদ সদস্য নির্বাচিত হন।  তিনি ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে মুন্সীগঞ্জ-১ আসন থেকে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:মুন্সীগঞ্জ জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:সরকারি হরগঙ্গা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দ্বাদশ জাতীয় সংসদ সদস্য
বাংলা রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার নেত্রকোণা সদর উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় বাংলা রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা বাংলা রেলওয়ে স্টেশন চলাচলকারী ট্রেনের তালিকা নিম্নে দেওয়া হলো: হাওর এক্সপ্রেস মোহনগঞ্জ এক্সপ্রেস মহুয়া কমিউটার ও লোকাল ট্রেন।  তথ্যসূত্র  বিষয়শ্রেণী:নেত্রকোণা জেলার রেলওয়ে স্টেশন
সাদিক ইফতিখার () একজন পাকিস্তানি রাজনীতিবিদ। তিনি পাকিস্তানের জাতীয় পরিষদের সদস্য এবং মুত্তাহিদা কওমি মুভমেন্ট – পাকিস্তান (এমকিউএম-পি)-এর সদস্য।   রাজনৈতিক জীবন  ইফতিখার ২০২৪ সালের পাকিস্তানের সাধারণ নির্বাচনে এনএ-২৩৮ করাচি পূর্ব-৪ আসন থেকে এমকিউএম-পি প্রার্থী হিসেবে নির্বাচিত হন। তিনি মোট ৫৪,৮৮৪ ভোট পেয়ে বিজয়ী হন। তার নিকটতম প্রতিদ্বন্দ্বী ছিলেন স্বতন্ত্র (পাকিস্তান তেহরিক-ই-ইনসাফ সমর্থিত) প্রার্থী হালিম আদিল শেখ, যিনি পান ৩৬,৮৭৫ ভোট।   তথ্যসূত্র   বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি
উপেন্দ্র সরোবর টাঙ্গাইল জেলার নাগরপুরে অবস্থিত একটি পর্যটন এলাকা। এটি স্থানীয়ভাবে ‘১২ ঘাটলা দীঘি’ নামে পরিচিত। এ উপজেলার প্রাকৃতিক সৌন্দর্য উপভোগের একমাত্র বিনোদন কেন্দ্র এটি। এছাড়া বিভিন্ন জেলার ভ্রমণ পিপাসুরা আসেন এখানে। মৎস্য শিকারীদের জন্য এখানে মৎস্য শিকারের ব্যবস্থা রয়েছে। উপেন্দ্র সরোবরের প্রধান প্রবেশদ্বার পশ্চিম পাড়ে রয়েছে।   অবস্থান  টাঙ্গাইল জেলার নাগরপুরের কাঠুরি শিব মন্দিরের পাশে দৃষ্টিনন্দন উপেন্দ্র সরোবরটি অবস্থিত। টাংগাইল শহর থেকে সিএনজি যোগে উপেন্দ্র সরোবরে যাওয়া যায়। এছাড়া নাগরপুর থেকে সিএনজি, অটোরিকশা, রিকশার মাধ্যমে যাওয়া যায়।   ইতিহাস  জমিদার রায় বাহাদুর মোট ১১ একর জায়গায় সুদৃশ্য এই দিঘি খনন করেন (১৩৬৮)। দিঘির চারদিকে সুপ্রসস্ত ১২টি ঘাটলা এবং স্বচ্ছ পানি নিশ্চিত করার জন্যে ৬টি সুগভীর ইন্দারা (কুয়া) খনন করেন। এছাড়া নৈসর্গিক সৌন্দর্য বৃদ্ধির জন্যে এর চারপাশে লাগানো হয় সুদৃশ্য খেজুর গাছ।   আরও দেখুন   নাগরপুর চৌধুরীবাড়ী।   তথ্যসূত্র   বিষয়শ্রেণী:বাংলাদেশের জলাশয় বিষয়শ্রেণী:নাগরপুর উপজেলা
সাতৈর বাংলাদেশের ফরিদপুর জেলার একটি ঐতিহাসিক পরগণা। মুঘল আমলে সাতৈর ছিল মাহমুদাবাদ সরকারের অন্তর্ভুক্ত। নবাব মুর্শিদকুলি খাঁর আমলে সরকার প্রথা বিলুপ্ত করে চাকলা ব্যবস্থা চালু করা হলে সাতৈর পরগণাকে ভূষণা চাকলার অধীন করা হয়। বর্তমানে সাতৈর ফরিদপুর জেলার বোয়ালমারী উপজেলার অন্তর্গত একটি গ্রাম ও ইউনিয়ন। সাতৈর শাহী মসজিদ ও সড়ক-এ-আজম (গ্র্যান্ড ট্রাঙ্ক রোড) এ পরগণার ঐতিহ্যের বাহক।  আরও দেখুন  সাতৈর ইউনিয়ন   সাতৈর মসজিদ  তথ্যসূত্র  বিষয়শ্রেণী:উইকিপিডিয়া একত্রীকরণ
The template will convert a length in metres to various other units. It uses the {{#expr:}} parser to convert.  ব্যবহার   {{ unit of length | name     =  | m        =   | accuracy =  | nocat    =  }}  name=unit name (optional, defaulting to the article's page name) m=distance of unit in metres accuracy=number of significant figures (optional, default = 5) nocat=to not add the page to :Category:Units of length type " nocat= "  The resulting conversion will occur from the metre representation only. Any number larger than 10000 or smaller than 0.1 will be represented in Engineering notation, i.e. ×10 raised to a multiple of 3.   সাব পেজ   দৈর্ঘ্য
মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।  মার্ক চিত্রনাট্য লেখক ডেনিয়েল ওয়াটার্সের ভাই। তার স্ত্রী মার্কিন অভিনেত্রী ডাইনা স্পাইবি। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।  ২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।   চলচ্চিত্রসমূহ   বর্ষ সিনেমার নাম রটেন টম্যাটোস রেটিং ১৯৯৭ দ্য হাউজ অফ ইয়েস ৫৭% ২০০১ হেড ওভার হিল্‌স ১০% ২০০৩ ফ্রিকি ফ্রাইডে ৮৮% ২০০৪ মিন গার্লস ৮৫% ২০০৫ জাস্ট লাইক হেভেন ৮৫% ২০০৮ দ্য স্পাইডারউইক ক্রনিক্‌ল্‌স ৭৯%   বহিঃসংযোগ     মার্ক ওয়াটার্সের সেলিব্রিটি প্রোফাইল - রটেন টম্যাটোস  বিষয়শ্রেণী:মার্কিন চলচ্চিত্র পরিচালক বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:ইংরেজি ভাষার চলচ্চিত্র পরিচালক